== Ægteskab ==
Hun var datter af [[konferensråd]], [[deputeret]] i [[Rentekammeret]] [[Peder Wormskiold]] (26. august 1750 – 15. marts 1824) og Margrethe Mette født [[Teilmann]] (9. juni 1757 – 22. november 1837). Tidligt var hun begærlig efter at læse og lære, hun malede, spillede på harpe, sang, skrev vers og kunne mange sprog; [[Knud Lyne Rahbek|Rahbeks]] [[Bakkehusmuseet|Bakkehus]] åbnede sig for hende og her næredes hendes åndelige interesser, som adledes af hendes stærke pligtfølelse. [[3. juli]] [[1807]] ægtede hun sin fætter, Peder Otto Rosenørn, dengang [[amtmand]] i [[Ringkøbing Amt (før 1970)|Ringkøbing Amt]]. Han købte nu [[Rindumgård]], hvor hun med iver satte sig i spidsen for mange samfundsgavnlige foretagender. I [[1820]] blev hendes mand [[stiftamtmand]] i [[Aarhus Stift|Aarhus]]. Efter hans død ([[1828]]) tog hun i [[1829]] ophold i [[Sorø]], for at hendes søn kunne få undervisning på [[Sorø Akademi|akademiet]] der. Nu knyttede hun et nøje venskab med [[B.S. Ingemann]], og hendes friske, primitive natur gav digteren mange impulser; i omgang med hende følte han, at «store Livsmagter sloge med Vingerne og bare ham opad». Efter hendes bortrejse fra Sorø (o. [[1837]]) udviklede sig mellem hende og ham en interessant brevveksling, som V. Heise udgav [[1881]].
Historie